Λάζαρος (όνομα)

Λάζαρος (γενική: του Λαζάρου και του Λάζαρου), ελληνικό (Χριστιανικό) αντρικό κύριο όνομα.

 Ετυμολογία του ονόματος 

 Ονομαστική εορτή 
Στις 17 Οκτωβρίου, ημέρα κατά την οποία η Ορθόδοξη Εκκλησία τιμά τη μνήμη του Λαζάρου του δικαίου, και το Σάββατο του Λαζάρου (κινητή εορτή) το τελευταίο Σάββατο πριν από τη Μεγάλη Εβδομάδα.

 Γυναικείος τύπος του ονόματος 
Λαζαρίνα, Λαζαρούλα, Λαζαρέτα, Λαζαρία.

 Διάδοση του ονόματος 
Το όνομα οφείλει τη διάδοσή του στον Λάζαρο, ο οποίος, σύμφωνα με την Καινή Διαθήκη, «ηγέρθη εκ νεκρών» προαναγγέλλοντας την Ανάσταση του Κυρίου. Ήταν αδελφός της Μάρθας και της Μαρίας (των δύο μυροφόρων), με τις οποίες ζούσε στη Βηθανία, κοντά στα Ιεροσόλυμα, και φίλος και μαθητής του Χριστού (Ιωάν., ια΄ 1-45). Έτσι, ο Αθ. Μπούτουρας το κατατάσσει στα «Ονόματα εκ της εκκλησιαστικής παραδόσεως», και συγκεκριμένα στην κατηγορία «Ονόματα εξ αγίων».Αθανάσιος Χ. Μπούτουρας, Τα νεοελληνικά κύρια ονόματα ιστορικώς και γλωσσικώς ερμηνευόμενα, Αθήνα 1912, σ. 75. 
Στην Καινή Διαθήκη το όνομα Λάζαρος φέρει και ο φτωχός της παραβολής του πλουσίου και του Λαζάρου (Λουκ., ιϛ’ 19-31).

Σε μια προσπάθεια στατιστικής αποτίμησης της συχνότητας των ελληνικών ονομάτων, το Λάζαρος παρουσιάζεται ως το 132ο πιο συχνό όνομα (44ο ανάμεσα στα αντρικά ονόματα). Το φέρουν περίπου 16.000 Έλληνες ή ποσοστό 0,10%.Χάρης Φουνταλής, «Ελληνικά ονόματα (και ολίγη από στατιστική)» . 
Στην Κύπρο, κατά την απογραφή του πληθυσμού το 2011, το Λάζαρος παρουσιάζεται 207ο σε συχνότητα, με 445 εμφανίσεις σε σύνολο 145.612 ή ποσοστό 0,30%.«Πληθυσμός – Συχνότητα Ονομάτων, 2011», Στατιστική Υπηρεσία Κύπρου. 

 Τύποι του ονόματος Λάζαρος 
 Λάζαρος, Λάζαρης, Λαζαρής (τύπος με υποκοριστική χροιά), Λαζαράκης (υποκοριστικός τύπος), Λάζος (σύντομος τύπος), μορφές του ονόματος κοινές σε όλη την Ελλάδα.
 Λάτζαους, Λατζαής, Λάτζαρ, στη Σαμοθράκη.Νίκ(ος) Αθ. Κατσάνης, Το γλωσσικό ιδίωμα της Σαμοθράκης, Δήμος Σαμοθράκης, Θεσσαλονίκη 1996, σ. 127.
 Λάζαρους, Λάζους, στο Βελβεντό· Λιάλιας, στη Σιάτιστα.Ευθύμιος Μπουντώνας, Μελέτη περί του γλωσσικού ιδιώματος Βελβεντού και των περιχώρων αυτού, 1892, Αρχεία Κοραή #1, 1932, σ. 69.
 Λάζαρους, Λάζους, στη Σκιάθο.Γεώργιος Α. Ρήγας, Σκιάθου λαϊκός πολιτισμός, τχ. 3, Εταιρεία Μακεδονικών Σπουδών, Θεσσαλονίκη 1968, σ. 216.
 Λάζαρ(ης), Λαζάρ, Λαζέρ, Νάζαρης, στην Καππαδοκία.Φ. Δ. Αποστολόπουλος, «Τα βαπτιστικά ονόματα ανδρών και γυναικών της Καππαδοκίας», Δελτίο Κέντρου Μικρασιατικών Σπουδών, τχ. #1, Αθήνα 1997, τχ. #1, σ. 111.

 Το όνομα Λάζαρος σε άλλες γλώσσες 
Από τον ελληνικό τύπο Λάζαρος προέκυψε ο λατινικός τύπος Lazarus και από εκεί το όνομα διαδόθηκε σε άλλες γλώσσες.
 Αγγλικά: Lazarus (Λάζαρους).
 Αρμενικά: Լազար, Ղազար (Λαζάρ, Γαζάρ).
 Βουλγαρικά, σλαβομακεδόνικα: Лазар (Λάζαρ).
 Γαλλικά: Lazare (Λαζάρ).
 Γερμανικά: Lazarus (Λάζαρους).
 Ισπανικά: Lazaro (Λάσαρο), Lázaro· καταλανικά: Llàtzer (Λιάτσερ)· βασκικά: Elazar.Josep M. Albaigès i Olivart, Diccionario de nombres de personas, Edicions Universitat Barcelona, 1993, ISBN 84-475-0264-3, σ. 112, «Lázaro».
 Ιταλικά: Làzzaro (Λάτσαρο), Làzzero, Lazzarino· γυναικείο: Làzzara, Lazzarina.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 224.
 Κροατικά: Lazar.
 Ουγγρικά: Lázár (Λάζαρ), Lázó.
 Ουκρανικά: Лазар (Λάζαρ).
 Πολωνικά: Łazarz (Λάζαρζς).
 Πορτογαλικά: Lázaro (Λάζαρο).
 Ρουμανικά: Lazăr (Λάζαρ).
 Ρωσικά: Лазарь (Λάζαρ/Λάζε).
 Σερβικά: Лазар (Λάζαρ).
 Σλοβακικά: Lazar, Lazo, Lazor, Lazorík, Lazarčík, Lazarovič.Milan Mataján και Matei Považaj, Vyberte si meno pre svoje dieťa, Art Area, Μπρατισλάβα 1998, ISBN 80-88879-48-5, σ. 156.
 Τσεχικά: Lazar (Λαζάρ).

 Άγιοι και όσιοι με το όνομα Λάζαρος 
Λάζαρος ο δίκαιος ή τετραήμερος, η Ορθόδοξη Εκκλησία τιμά τη μνήμη του στις 17 ΜαρτίουΣωφρόνιος Ευστρατιάδης, Αγιολόγιον της Ορθοδόξου Εκκλησίας, Αποστολική Διακονία, Αθήνα 1995 (ανατύπωση), σ. 269. και η Καθολική Εκκλησία στις 17 Δεκεμβρίου.Νικηφόρος Βιδάλης, Τ’ αδέλφια μας οι άγιοι, Γραφείο καλού τύπου, Αθήνα 1990, σ. 522. Την ανάμνηση του θαύματος της ανάστασης του Λαζάρου η Ορθόδοξη Εκκλησία το γιορτάζει το Σάββατο της πέμπτης εβδομάδας («Κουφής») της Μεγάλης Τεσσαρακοστής, δηλαδή το τελευταίο Σάββατο πριν από τη Μεγάλη Εβδομάδα. Την ανακομιδή των λειψάνων του η Ορθόδοξη Εκκλησία τη γιορτάζει στις 4 Μαΐου, μαζί με αυτή των λειψάνων της αγίας Mαρίας της Mαγδαληνής,Αγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005. και ξεχωριστά στις 17 Οκτωβρίου,Αγίου Νικοδήμου, ό.π.. την ίδια ημέρα που γιορτάζει και την κατάθεση των λειψάνων του.Αγίου Νικοδήμου, ό.π..
 Λάζαρος μάρτυς, η Ορθόδοξη Εκκλησία τιμά τη μνήμη του στις 29 Μαρτίου, μαζί με τη μνήμη του Μάρκου επισκόπου Αρεθουσίων, του Κυρίλλου διακόνου και των συν αυτοίς παρθένων γυναικών και ιερωμένων ανδρών (†364): Ιωνά και Βαραχησίου και των συν αυτοίς: Αβίβου, Ζανιθά, Ηλία, Λαζάρου, Μάρη, Μαρούθα, Ναρσή, Σάβα, Σιμιάθη.Συναξαριστής της Εκκλησίας της Ελλάδος .Αγίου Νικοδήμου, ό.π.. Σύμφωνα με τον Σωφρόνιο Ευστρατιάδη, η ημέρα μνήμης του είναι στις 29 Μαΐου.Σωφρόνιος Ευστρατιάδης, ό.π., σ. 269. Την κατάθεση των λειψάνων του, μαζί με αυτή των αγίων αποστόλων Λουκά, Ανδρέου και Θωμά και του προφήτη Ελισσαίου, η Ορθόδοξη Εκκλησία γιορτάζει στις 20 Ιουνίου.Αγίου Νικοδήμου, ό.π.. 
 Λάζαρος νεομάρτυς, ο Βούλγαρος (†1802), η Ορθόδοξη Εκκλησία τιμά τη μνήμη του στις 23 Απριλίου.Αγίου Νικοδήμου, ό.π..
 Λάζαρος ο εν τω Γαλησίω ασκήσας, η Ορθόδοξη και η Καθολική Εκκλησία τιμούν τη μνήμη του στις 7 Νοεμβρίου.Αγίου Νικοδήμου, ό.π..«San Lazzaro il Galesiota Stilita», Santi, beati e testimoni.
 Λάζαρος όσιος ο ζωγράφος, η Ορθόδοξη Εκκλησία τιμά τη μνήμη του στις 17 ΝοεμβρίουΑγίου Νικοδήμου, ό.π.. και η Καθολική Εκκλησία στις 23 Φεβρουαρίου.«Lazzaro», Santi, beati e testimoni.
Λάζαρος, της παραβολής του πλουσίου και του φτωχού Λαζάρου, η Καθολική Εκκλησία τιμά τη μνήμη του στις 21 Ιουνίου.«San Lazzaro Mendicante e lebbroso», Santi, beati e testimoni.
 Λάζαρος Χρεμπελιάνοβιτς (1329–1389), η Σερβική Ορθόδοξη Εκκλησία τιμά τη μνήμη του στις 15 Ιουνίου.«San Lazzaro Principe serbo, martire», Santi, beati e testimoni.

 Πρόσωπα με το όνομα Λάζαρος 
 Λάζαρος Κουντουριώτης (1769–1852), αγωνιστής του ’21 και πολιτικός.
 Λάζαρος Εφραίμογλου (1932–2013), επιχειρηματίας, ιδρυτής και πρώτος πρόεδρος του Ιδρύματος Μείζονος Ελληνισμού (IME).

 Εξωτερικοί σύνδεσμοι 

Παραπομπές

Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Θεοφόρα ονόματα
Κατηγορία:Μεταγενέστερα ονόματα
Κατηγορία:Ονόματα εβραϊκής προέλευσης
Κατηγορία:Ονόματα από την Καινή Διαθήκη